เห็นร้านนี้ใน feed รีวิวมาหลายรอบแล้ว  รูปเมนูแต่ละอย่างหน้าทานมากค่าาา  คือ ทั้ง tokpokki ทั้งเบียร์เกล็ดหิมะราดน้ำผึ้ง  เห็นแล้วใจสั่นเลย  แบบต้องรีบกดปักหมุดรัวๆ  พอมีดีลมาขายนี่กดเลยแบบไม่ต้องคิด  เลยทำให้มีโอกาสได้มาลองร้านเกาหลีน้องใหม่ย่านทองหล่อกันค่ะ

=-= สถานที่ตั้ง และการเดินทาง =-=

ร้านจะอยู่ชั้นล่างสุดในโครงการ 9:53 Art Mall  ซึ่งจะตั้งอยู่ในซอยสุขุมวิท 53 จุดที่ตัดกับซอยทองหล่อ 9  พอดี  เลยเป็นที่มาของชื่อมอลล์ว่า 9:53 ค่ะ  การเดินทางมาร้านจึงสามารถเข้าได้จากทั้งสองทาง  ทั้งทางทองหล่อ และสุขุมวิท ค่ะ  

สำหรับใครที่ขับรถมา  ที่ mall นี้มีบริการที่จอดรถให้พอสมควร  ประมาณ 20 คันได้  ถ้าเต็มจะมีบริการ Valet เสริม ข้อดีของที่นี่คือที่จอดไม่คิดค่าบริการค่ะ  จอดได้นานเลย แต่ที่จอดอาจจะแคบนิดนึง  ใครขับรถใหญ่ต้องระวังนิดนึง  ส่วนใครใช้บริการรถสาธารณะ BTS ยังเป็นทางเลือกที่ดี  ลงสถานีทองหล่อ  แล้วต่อรถเข้ามาซ.ทองหล่อ 9 เดินจากปากทางมาไม่ไกลค่ะ

=-= บรรยกาศ =-=

ร้านไซส์ไม่ใหญ่มาก  ทรงคล้ายห้องแถวห้องเดียวแต่ลึก  มีที่นั่งประมาณ 30 ที่ได้ ตกแต่งแบบแนวสดใสวัยรุ่น  มี paint กำแพงสีขาวลายเก๋ให้เพลินตา  ลดบรรยกาศอึดอัดไปได้เยอะ  ลูกค้าส่วนใหญ่จะเป็นแนววัยรุ่นๆมาทานกันค่ะ  ทานไปแล้วรู้สึกกระชุ่มกระชวย  5555

=-= เมนูที่สั่ง =-=

แอมซื้อดีลของค่ายนึงมาลองค่ะ  ดีลนี้จะมีบริการ tokpokki ไซส์เล็กหนึ่งหม้อ และอาหารทานเล่น 1 รายการ   โดยที่นี่มีหม้อไฟ tokpokki ให้เลือกอยู่ 3 หน้า ดังนี้ค่ะ

1) original topokki
>> Tok/fish cake /egg/ cabbage/green onion/ramyon/dang myon

2)budae tokpokki (Signature**)
>>  เบสจะเหมือน original แต่เพิ่ม Bacon/sausage/baked bean/ chesee เป็นเมนู Signature ที่ทางร้านแนะนำค่ะ

3) seafood tokpokki  
>>  เบสจะเหมือน original แต่เพิ่ม squid/shimp/clam

และมีให้อิ่มกัน 2 ขนาด คือ ไซส์เล็ก 1-2 คนทาน และไซส์ใหญ่ 3-4 คนทาน  โดยราคาจะแตกต่างไปตามหน้าที่เราเลือกค่ะ

วันที่แอมไปทานแอมเลือกBudae  tokpokki (Small-390B/Big -790B)  ☆☆☆☆ ตัวsignature ของทางร้านค่ะ เลือกเพราะชีสล้วนๆเลย  อิอิ  ตอนสั่งพนง.จะถามว่าต้องการเผ็ดระดับไหน มี 1-5 โดยระดับปกติของทางร้านอยู่ที่ 2 ค่ะ   แอมเลยขอเผ็ดขึ้นกว่าปกตินิดนึงที่ระดับ 3 ค่ะ  ใครชอบ topping แบบล้นๆสามารถสั่งเพิ่มได้ค่ะ  จะเป็นพวกเส้น  แฮม ไข่ ชีส  อะไรประมาณนี้

พอมาเสริฟพนักงานตั้งเตาจนร้อน  สักพัก พอปุดๆ จะมาเทชีสลงไป  กวนๆจนละลาย เยิ้มไปกับซุป  เท่าที่ชิม แอมว่าเผ็ดระดับ 3 ไม่เผ็ดเท่าไรนะ เด็กทานได้ค่ะ  ดังนั้นใครชอบเผ็ดแนะนำกดไประดับ4-5 ได้เลย 
รสชาติโดยรวมจัดว่าเข้มข้นกลมกล่อม เป็นรสชาติแบบเกาหลีแท้ๆ  ตัว Baked bean ที่ใส่มาในหม้อ มันทำให้น้ำซุปมันมีรสชาติหอมมันมากขึ้น 

- Dak gang jeong (120B)☆☆☆☆ จากรายการทานเล่นในดีล แอมเลือกเมนูนี้มาค่ะ  เป็นไก่ทอดแล้วนำมาคลุกซอสแดงๆ ออกรสเปรี้ยวๆหวานๆ เข้มข้น  โรยถั่ว  โรยงามา  ทานแกล้วแล้วอร่อยมาก  เค้าทอดได้กรอบนอกนุ่มใน  ไม่อมน้ำมันดีค่ะ  ตัวนี้ทางร้าน claim ว่าเป็น signature ของทางร้านอีกตัวค่ะ

- Heinaken Draught Ice Beer Topping with Honey (140B)☆☆☆☆☆ ขอสารภาพว่าเมนูนี้นี่ลอกพี่ Deaw มาเลยค่ะ  คือกดซื้อดีลเพราะอ่านรีวิวแล้วเจอเมนูนี้  ขนาดคนไม่ทานแอลกอฮอล์อย่างแอมยังอยากลองเมนูเบียร์สเลอปี้แก้วนี้  ตัวเบียร์จะเสริฟมาเป็นสองชั้น  ด้านล่างเป็นเบียร์ Heineken ธรรมดา  แต่ครึ่งบนจะเป็นเกล็ดสเลอปี้เย็นฉ่ำ  แอมสั่งแบบราดน้ำผึ้งไปด้วย  น้ำผึ้งหอมๆเข้ากันดีกับเกล็ดน้ำแข็งเบียร์  ขนาดคนไมjทานเบียร์อย่างเรายังเผลอดูดปรื๊ดไปเร็วๆ  มีเซๆ  5555  ยกท่อนเบียร์ครึ่งล่างให้ผู้ชำนาญการไป   อิอิ  ใครเป็นขาเบียร์แนะนำลองเลย  ร้อนๆแบบนี้ดูดกรึ๊บชื่นใจแน่นอนค่ะ

=-= งานบริการ =-=

เนื่องจากร้านเล็ก  พนักงานก็น้อยหน่อย  บริการไวดี  รอไม่นานได้ทาน  แต่น้องพนักงานหน้าบึ้งทุกคนเลย  ไม่รู้ทำไม  ไปโกรธใครมา  แอมถ่ายรูปบรรยกาศร้านติดน้องพนง.  ยังเป็นรูปหน้าบึ้งเลย  ทำให้บรรยกาศร้านดูอึดอัดเล็กน้อยค่ะ  ยิ้มนิดยิ้มหน่อยให้พี่ชื่นใจจะดีกว่าน๊าาาา

โดยรวมจัดเป็นร้านเกาหลี  รสเกาหลีแต๊ๆ  ไม่มีดัดแปลงปรุงแต่ง  หม้อไฟซุปอร่อยจริงๆ  เราเชียร์ตัว signature ของทางร้านเลย  ราคาแอมว่าแรงไปนิด  ถ้ากินแบบไม่มีโปรร่วม  แต่ก็ต้องให้เค้า  เพราะเค้าใช้ของมีคุณภาพนำเข้าทั้งนั้นค่ะ 